CELEX: 62011TA0485
Language: ro
Date: 2015-07-15 00:00:00
Title: Cauza T-485/11: Hotărârea Tribunalului din 15 iulie 2015 – Akzo Nobel şi Akcros Chemicals/Comisia („Concurență — Înțelegeri — Piețele europene ale stabilizatorilor termici — Decizie de constatare a unei încălcări a articolului 81 CE și a articolului 53 din Acordul privind SEE — Încălcare comisă de o filială comună — Amenzi — Răspundere solidară a filialei și a societății mamă — Prescripția de zece ani pentru una dintre societățile mamă — Decizie de readoptare — Reducerea cuantumului amenzii pentru una dintre societățile mamă — Imputarea obligației de plată a cuantumului redus unei filiale și altei societăți mamă — Dreptul la apărare”)

14.9.2015   
            
            
               RO
            
            
               Jurnalul Oficial al Uniunii Europene
            
            
               C 302/40
            
         Hotărârea Tribunalului din 15 iulie 2015 – Akzo Nobel şi Akcros Chemicals/Comisia
   (Cauza T-485/11) (1)
   
   ((„Concurență - Înțelegeri - Piețele europene ale stabilizatorilor termici - Decizie de constatare a unei încălcări a articolului 81 CE și a articolului 53 din Acordul privind SEE - Încălcare comisă de o filială comună - Amenzi - Răspundere solidară a filialei și a societății mamă - Prescripția de zece ani pentru una dintre societățile mamă - Decizie de readoptare - Reducerea cuantumului amenzii pentru una dintre societățile mamă - Imputarea obligației de plată a cuantumului redus unei filiale și altei societăți mamă - Dreptul la apărare”))
   (2015/C 302/51)
   Limba de procedură: engleza
   
      Părțile
   
   
      Reclamantă: Akzo Nobel NV (Amsterdam, Ţările de Jos) şi Akcros Chemicals Ltd (Warwickshire, Regatul Unit) (reprezentanţi: C. Swaak şi R. Wesseling, avocaţi)
   
      Pârâtă: Comisia Europeană (reprezentanți: iniţial F. Ronkes Agerbeek şi J. Bourke, ulterior F. Ronkes Agerbeek şi P. Van Nuffel, agenţi, asistaţi de J. Holmes, barrister)
   
      Obiectul
   
   Cerere de anulare a Deciziei Comisiei din 30 iunie 2011 de modificare a Deciziei C(2009) 8682 final a Comisiei din 11 noiembrie 2009 privind o procedură în temeiul articolului 81 CE și al articolului 53 din Acordul privind SEE (cazul COMP/38589 – Stabilizatori termici) în măsura în care era adresată societăților Akzo Nobel și Akcros Chemicals sau, cu titlu subsidiar, o cerere de reducere a cuantumului amenzilor aplicate
   
      Dispozitivul
   
   
               1)
            
            
               Anulează Decizia Comisiei din 30 iunie 2011 de modificare a Deciziei C(2009) 8682 final a Comisiei din 11 noiembrie 2009 privind o procedură în temeiul articolului 81 CE și al articolului 53 din Acordul privind SEE (cazul COMP/38589 – Stabilizatori termici).
            
         
               2)
            
            
               Obligă Comisia Europeană la plata cheltuielilor de judecată.
            
         
      (1)  JO C 331, 12.11.2011.